《挽新城徐岘山》
宋代·何梦桂

骑鸾一去藐尘寰，万里天风杳佩环。
江海十年生白浪，星霜七佩陨朱颜。
瑶池月堕梦中梦，翠岘云归山外山。
身世到头秋露飞，吟魂犹自在人间。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。